
ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 363 
Οργανισμός διοικητικών υπηρεσιών Τεχνολογικού 
Εκπαιδευτικού Ιδρύματος Καβάλας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 20 του Ν. 2503/1997 "Διοίκηση, οργά¬ 
νωση, στελέχωση της περιφέρειας, ρύθμιση θεμάτων 
για την τοπική αυτοδιοίκηση και άλλες διατάξεις" (ΦΕΚ 
107 Α'). 

β. Του άρθρου 29Ατου Ν. 1558/1985 (ΦΕΚ 137 Α') που 
προστέθηκε με το άρθρο 27 του Ν. 2081/1992 (ΦΕΚ 154 
Α') και αντικαταστάθηκε μετηνπαρ. 2α του άρθρου 1 του 
Ν. 2469/1997 (ΦΕΚ38Α'). 

2. Το γεγονός ότι από τις διατάξεις του παρόντος δια¬ 
τάγματος προκαλείται επί του κρατικού προϋπολογισμού 
δαπάνη ύψους 46.000 ΕΥΡΩ κατά το τρέχον οικονομικό 
έτος, που θα αντιμετωπισθεί από τις πιστώσεις του προϋ¬ 
πολογισμού του ΥΠ.Ε.Π.Θ. (Ε.Φ. 19-240, ομάδα ΚΑΕ0200) 
και 93.000 ΕΥΡΩ, περίπου ετησίως, κατά την επόμενη πε¬ 
νταετία η οποία θα αντιμετωπίζεται από τις πιστώσεις που 
θα εγγράφονται προς τούτο, στην προαναφερόμενη ομά¬ 
δα ΚΑΕτου ιδίου Ε.Φ. 

3. Την ΔΙΔΚ Φ. 1/2/22875/31.10.2001 κοινή απόφαση του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης "Ανάθεση αρμοδιοτή¬ 
των στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης" (ΦΕΚ 1480 Β'). 

4. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού Οικονομικών "Κα¬ 
θορισμός αρμοδιοτήτων των Υφυπουργών Οικονομικών" 
(ΦΕΚ 1485 Β'). 

5. Το Π.Δ. 81/20.3.2002 "Συγχώνευση των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών" (ΦΕΚ. 57 Α'). 

6. Την ΣΤ5/53/31.10.2001 κοινή απόφαση του Πρωθυ¬ 
πουργού και του Υπουργού Εθνικής Παιδείας και Θρη¬ 
σκευμάτων "Καθορισμός αρμοδιοτήτων των Υφυπουρ¬ 
γών Εθνικής Παιδείας και Θρησκευμάτων (ΦΕΚ 1484 Β'). 

7. Την 432/2002 γνωμοδότηση του Συμβουλίου της Επι¬ 


κράτειας, με πρόταση των Υφυπουργών Εθνικής Παιδεί¬ 
ας και Θρησκευμάτων, Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών, απο¬ 
φασίζουμε: 

ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΚΕΦΑΛΑΙΟ Α' 

ΒΑΣΙΚΗ ΔΙΑΡΘΡΩΣΗ 

Άρθρο 1 

Γενικές Διατάξεις 

1. Η διοικητική και γραμματειακή στήριξη των μονάδων 
του Τεχνολογικού Εκπαιδευτικού Ιδρύματος (Τ.Ε.Ι.) Κα¬ 
βάλας στο εν γένει εκπαιδευτικό και ερευνητικό τους έρ¬ 
γο, διενεργείται από τις διοικητικές του υπηρεσίες. 

2. Οι διοικητικές υπηρεσίες διαρθρώνονται στις οργανι¬ 
κές μονάδες που αναφέρονται στο άρθρο 2 του παρόντος 
διατάγματος. 

Άρθρο 2 
Διάρθρωση 

Οι διοικητικές υπηρεσίες του Τ.Ε.Ι. Καβάλας διαρθρώ¬ 
νονται σε οργανικές μονάδες ως εξής: 

1. Διευθύνσεις 

α. Διεύθυνση Διοικητικού - Οικονομικού 
β. Διεύθυνση Πληροφορικής και Τεχνικών Υπηρεσιών 

2. Αυτοτελή Τμήματα 

α. Τμήμα Δημοσίων και Διεθνών Σχέσεων, 
β. Τμήμα Εκδόσεων και Βιβλιοθήκης, 
γ. Τμήμα Ερευνητικών Προγραμμάτων, 
δ. Τμήμα Περίθαλψης και Κοινωνικής Μέριμνας, 
ε. Γραμματεία Προέδρου - Αντιπροέδρου και Γενικού 
Γ ραμματέα, 

στ. Γραμματείες Σχολών (μία για κάθε Σχολή), 
ζ. Γ ραμματείες Τμημάτων (μία για κάθε Τμήμα). 

3. Παράρτημα 

ΚΕΦΑΛΑΙΟ Β' 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ - 
ΤΜΗΜΑΤΩΝ - ΓΡΑΜΜΑΤΕΙΩΝ ΚΑΙ ΛΟΙΠΩΝ ΥΠΗΡΕΣΙΩΝ 

Άρθρο 3 

Διεύθυνση Διοικητικού - Οικονομικού 

1) Η Διεύθυνση Διοικητικού - Οικονομικού συγκροτείται 
από τα ακόλουθα Τμήματα: 

α. Τμήμα Προσωπικού, 

β. Τμήμα Διοικητικής Μέριμνας και Πρωτοκόλλου, 
γ. Τμήμα Συλλογικών και Ατομικών Οργάνων και Επι¬ 
τροπών, 

δ. Τμήμα Σπουδών Πρακτικής Άσκησης, Σταδιοδρομίας 
και Σπουδαστικής Μέριμνας, 
ε. Τμήμα Προϋπολογισμού, Δαπανών και Κοινοτικού 
Πλαισίου Στήριξης (Κ.Π.Σ.), 

στ. Τμήμα Μισθοδοσίας, Αποζημιώσεων, Προμηθειών 
και Περιουσίας. 

2) Οι αρμοδιότητες της Διεύθυνσης Διοικητικού - Οικο¬ 
νομικού κατανέμονται στα Τμήματα ως εξής: 

αα) Τμήμα Προσωπικού, στην αρμοδιότητα του οποίου 
υπάγονται όλα τα θέματα που έχουν σχέση με την εν γέ- 
νει υπηρεσιακή κατάσταση του κάθε φύσης και σχέσης 
εργασίας προσωπικού του Τ.Ε.Ι. όπως διορισμοί, προ¬ 
σλήψεις, μονιμοποιήσεις, εξελίξεις, αποσπάσεις, μετακι¬ 
νήσεις, χορήγηση αδειών, έκδοση μισθολογικών πράξε¬ 
ων, πειθαρχικά, τήρηση προσωπικών μητρώων, απολύ¬ 
σεις, αποδοχές παραιτήσεων από την υπηρεσία, μέριμνα 
για τη συνταξιοδότηση καθώς και κάθε άλλο θέμα που 
από τη φύση του ανάγεται στην αρμοδιότητα του Τμήμα¬ 
τος. 

ββ) Τμήμα Διοικητικής Μέριμνας και Πρωτοκόλλου, 
στην αρμοδιότητα του οποίου υπάγονται όλα τα θέματα 
που έχουν σχέση με τις εργασίες πρωτοκόλλου, την τή¬ 
ρηση του γενικού αρχείου του Τ.Ε.Ι., και την κωδικοποίη¬ 
ση της νομοθεσίας και νομολογίας που διέπειτην εν γένει 
λειτουργία του ιδρύματος σε συνεργασία με το Τμήμα 
Πληροφορικής, την εν γένει παραγωγή και αναπαραγωγή 
εγγράφων και εντύπου υλικού με οποιαδήποτε τεχνικό 
μέσο, την διεκπεραίωση και αποστολή της αλληλογρα¬ 
φίας του Τ.Ε.Ι., τη βεβαίωση ακρίβειας αντιγράφων και 
φωτοαντιγράφων και κάθε άλλο θέμα σχετικό με τη δια¬ 
χείριση του αναλώσιμου υλικού για τη λειτουργία των 
Υπηρεσιών Διοικητικής Μέριμνας, και ό,τι αφορά την φύ¬ 
λαξη και την καθαριότητα των χώρων του ιδρύματος, την 
λειτουργία του τηλεφωνικού κέντρου, τωντηλετύπων και 
λοιπών μέσων επικοινωνίας. 

γγ) Τμήμα Συλλογικών και Ατομικών Οργάνων και Επι¬ 
τροπών στην αρμοδιότητα του οποίου υπάγονται όλα τα 
θέματα που έχουν σχέση με την συγκρότηση, την λει¬ 
τουργία και την γραμματειακή υποστήριξη των συλλογι¬ 
κών οργάνων του Τ.Ε.Ι. και ιδίως της Συνέλευσης, του 
Συμβουλίου του ΤΕΙ,του Τεχνικού Συμβουλίου, του Περι¬ 
φερειακού Συμβουλίου Τεχνολογικής Εκπαίδευσης και 
των Υπηρεσιακών Συμβουλίων, καθώς και όλα τα θέματα 
που έχουν σχέση με τις διαδικασίες εκλογής και ανάδει¬ 
ξης των ατομικών και συλλογικών οργάνωντου ΤΕΙ καθώς 
και με την έκδοση των πράξεων για τη συγκρότηση των 
πάσης φύσεως επιτροπών και ομάδων εργασίας. 

δδ) Τμήμα Σπουδών Πρακτικής Άσκησης, Σταδιοδρο¬ 
μίας και Σπουδαστικής Μέριμνας, στην αρμοδιότητα του 
οποίου υπάγονται όλα τα θέματα που έχουν σχέση με: 

τη συγκέντρωση των κάθε φύσεως νομοθετημάτων, 
αποφάσεων και εγκυκλίων, που αφορούν τις σπουδές και 
το συντονισμό της ομοιόμορφης εφαρμογής τους, 
τη μέριμνα για την πρακτική άσκηση των σπουδαστών 
σε συνεργασία με τα τμήματα των Σχολών με κύρια επι¬ 
δίωξη την αποδοτική άσκηση των σπουδαστών και την 
αποτελεσματική σύνδεση της εκπαίδευσης με την παρα¬ 
γωγή, 

τη μέριμνα για την εξασφάλιση των αναγκαίων κάθε φο¬ 


ρά θέσεων για την πρακτική άσκηση των σπουδαστών 
όλων των τμημάτων, 

την ενημέρωση για την επαγγελματική αποκατάσταση 
των αποφοίτων και ειδικότερα: 

τη μέριμνα για την ενημέρωση των σπουδαστών για τις 
νέες τάσεις που επικρατούν και τις ελλείψεις δεξιοτήτων 
που παρατηρούνται στην αγορά εργασίας και τις προο¬ 
πτικές που διαφαίνονται για το άμεσο μεσοπρόθεσμο και 
μακροπρόθεσμο μέλλον, 

τη μέριμνα για τη συγκέντρωση στοιχείων σχετικών με 
τις ανάγκες των επιχειρήσεων σε ανθρώπινο δυναμικό, 
την παροχή συμβουλών στους σπουδαστές για την 
ανεύρεση θέσεως εργασίας και τον σχεδίασμά της στα¬ 
διοδρομίας τους, 

τη μέριμνα για την επαφή των επιχειρήσεων με τους 
σπουδαστές είτε με μεμονωμένες συναντήσεις είτε με τη 
διοργάνωση ημερίδων - συναντήσεων, 
τηντήρηση βάσεως δεδομένων, η οποία θα συμπληρώ¬ 
νεται με τα στοιχεία όλων των τελειόφοιτων και αποφοί¬ 
των με αίτηση των ενδιαφερομένων, 
την ενημέρωση των σπουδαστών σε θέματα Ειδικών 
Προγραμμάτων Επιμόρφωσης Μετεκπαίδευσης και Ειδί¬ 
κευσης Σπουδών. 

- τη μέριμνα για την εξασφάλιση της απαραίτητης υλι- 
κοτεχνικής υποδομής, παροχής σίτισης και στέγασης 
στους σπουδαστές του Τ.Ε.Ι. 

- τη μέριμνα για την οργάνωση και λειτουργία βιβλιοθη¬ 
κών, αναγνωστηρίων, αναψυκτηρίων, εντευκτηρίων και 
λοιπών χώρων αναψυχής και άθλησης των σπουδαστών. 

-τη μέριμνα για την διοργάνωση αθλητικών, καλλιτεχνι¬ 
κών, πολιτιστικών και κοινωνικών εκδηλώσεων εντός και 
εκτός της χώρας. 

- τη μέριμνα για την περιοδική έκδοση ενημερωτικών 
φυλλαδίων με πληροφορίες γύρω από τις διευκολύνσεις 
και τον τρόπο που παρέχονται στους σπουδαστές. 

- την παροχή πληροφοριών σχετικά με την χορήγηση 
σπουδαστικών δανείων, υποτροφιών και άλλων βοηθημά¬ 
των. 

εε) Τμήμα Προϋπολογισμού, Δαπανών και Κοινοτικού 
Πλαισίου Στήριξης (Κ.Π.Σ.) 

στην αρμοδιότητα του οποίου υπάγονται όλα τα θέμα¬ 
τα που έχουν σχέση με: 

την σύνταξη και αναμόρφωση του προϋπολογισμού, τη 
σύνταξη του απολογισμού και ισολογισμού και την υπο¬ 
βολή τους στα αρμόδια όργανα προς έγκριση, την παρα¬ 
κολούθηση των εσόδων του ΤΕΙ και την έκδοση των γραμ¬ 
ματίων είσπραξης. Ως έσοδα εννοούνται επιχορηγήσεις 
από τακτικό προϋπολογισμό και δημόσιες επενδύσεις, 
επιχορηγήσεις από λοιπούς φορείς του εσωτερικού και 
του εξωτερικού, επιστροφές χρημάτων κ.λπ. έσοδα υπέρ 
τρίτων, 

την σύνταξη οικονομικών εκθέσεων και βεβαιώσεων, 
τις πράξεις προβλέψεων στον προϋπολογισμό (δηλαδή 
πράξεις ανάληψης υποχρεώσεων σε βάρος των πιστώσε¬ 
ων του προϋπολογισμού του ΤΕΙ) και την τήρηση αρχείου 
όλων των θεμάτων αρμοδιότητας του τμήματος. 

την αναγνώριση, εκκαθάριση και ενταλματοποίηση δα¬ 
πανών που αφορούν τις πάσης φύσεως προμήθειες, αγο¬ 
ρές και λοιπές δαπάνες που βαρύνουν τον προϋπολογι¬ 
σμό του ΤΕΙ, 

την αποστολή όλων των χρηματικών ενταλμάτων πλη¬ 
ρωμής και προπληρωμής του Ιδρύματος στην αρμόδια 
υπηρεσία του Ελεγκτικού Συνεδρίου προς θεώρηση, 

την πληρωμή των υποχρεώσεων του Ιδρύματος (οδοι¬ 
πορικά, προμηθευτές κ.λπ.) πληντων δαπανών μισθοδο¬ 
σίας και αποζημιώσεων που υπάγονται στο Τμήμα Μισθο¬ 
δοσίας και Αποζημιώσεων, 

την έκδοση χρηματικών ενταλμάτων πληρωμής για 
αποδόσεις στο Δημόσιο και στα Ταμεία των φόρων και 
των κρατήσεων, 

τον έλεγχο των λογαριασμών του Ιδρύματος, 
την τήρηση των απαιτουμένων βιβλίων, σύμφωνα με τις 
διατάξεις του Δημόσιου Λογιστικού, 
την τήρηση του αρχείου των πρωτοτύπων θεωρημένων 
χρηματικών ενταλμάτων πληρωμής και προπληρωμής και 
των παραστατικών αυτών, 

την παρακολούθηση των κονδυλίων που προέρχονται 
από Κοινοτικά Πλαίσια Στήριξης και τη συνεργασία με τις 
αρμόδιες υπηρεσίες του εσωτερικού και εξωτερικού για 
την απορρόφηση αυτών των κονδυλίων. 

στ) Τμήμα Μισθοδοσίας Αποζημιώσεων Προμηθειών 
και Περιουσίας στην αρμοδιότητα του οποίου υπάγονται 
όλα τα θέματα που έχουν σχέση με: 

την αναγνώριση και εκκαθάριση δαπανών μισθοδοσίας, 
αποδοχών και κάθε είδους αποζημιώσεων και αμοιβών 
του κάθε φύσης και σχέσης εργασίας προσωπικού, 
την αναγνώριση και εκκαθάριση δαπανών για μετακινή¬ 
σεις εκτός έδρας, 

την αναγνώριση και εκκαθάριση δαπανών αποζημιώσε¬ 
ων μελών συμβουλίων, επιτροπών και ομάδων εργασίας, 
την τήρηση των αναγκαίων βιβλίων, φορολογικών μη¬ 
τρώων και στοιχείων. 

την υλοποίηση του προγράμματος προμηθειών σύμφω¬ 
να με τις ισχύουσες διατάξεις, ήτοιτη διεκπεραίωση όλων 
των απαραίτητων διαδικασιών για τις παντός είδους προ¬ 
μήθειες εργαστηριακού επιστημονικού και κτιριακού εξο¬ 
πλισμού των αναλωσίμων ειδών, καθώς και την εκτέλεση 
διαφόρων εργασιών. 

τη διαχείριση κάθε είδους αναλώσιμου υλικού, 
την αξιοποίηση και διαχείριση της κινητής και ακίνητης 
περιουσίας του ΤΕΙ, 

την απογραφή των περιουσιακών στοιχείων και 
την τήρηση των αναγκαίων βιβλίων και στοιχείων. 

Άρθρο 4 

Διεύθυνση Πληροφορικής και Τεχνικών Υπηρεσιών 

1) Η Διεύθυνση Πληροφορικής και Τεχνικών Υπηρεσιών 
συγκροτείται από τα ακόλουθα Τμήματα: 

α) Τμήμα Πληροφορικής, 
β) Τμήμα Μελετών - Κατασκευών 
γ) Τμήμα Συντήρησης. 

2) Οι αρμοδιότητες της Διεύθυνσης Πληροφορικής και 
Τεχνικών Υπηρεσιών κατανέμονται στα Τμή ματα ως εξής: 

αα) Τμήμα Πληροφορικής, στην αρμοδιότητα του οποί¬ 
ου υπάγονται όλα τα θέματα που έχουν σχέση με: 

την εξασφάλιση της αποτελεσματικής λειτουργίας των μη¬ 
χανογραφικών συστημάτων (κεντρικών και περιφερειακών), 
τη μέριμνα για την ασφαλή τήρηση των αρχείων πληρο¬ 
φοριών και των προγραμμάτων, ώστε να επιταχύνεται η 
απρόσκοπτη λειτουργία των Υπηρεσιών του Ιδρύματος, 
την παρακολούθηση των τεχνολογιών οργάνωσης γρα¬ 
φείου και την πρόταση νέων εφαρμογών με την υιοθέτη¬ 
ση των τεχνολογιών αυτών, 

την ανάλυση και σχεδίαση των διαδικασιών λειτουργίας 
των διοικητικών υπηρεσιών του Ιδρύματος, με σκοπό την 
ανάπτυξη των σχετικών πληροφοριακών συστημάτων, 


τη μέριμνα για την τήρηση των βαθμών ασφαλείας των 
αρχείων πληροφοριών ώστε να εξασφαλίζεται η εμπι¬ 
στευτικότητά τους, 

την παρακολούθηση των δυσλειτουργιών των πληρο¬ 
φοριακών συστημάτων και την φροντίδα για την άρση αυ¬ 
τών, 

τη μέριμνα για την σύνταξη προδιαγραφών εξοπλισμού 
Πληροφορικής (ΗαΓάνναΓθ/δοίΙνναΓθ) για τις υπάρχουσες 
ή νέες ανάγκες των διοικητικών υπηρεσιών του Ιδρύμα¬ 
τος, καθώς επίσης και γιατη σύνταξη συμβάσεων προμή¬ 
θειας και συντήρησης του εξοπλισμού Πληροφορικής, 
την επιμέλεια του δικτύου των τερματικών μονάδων και 
των περιφερειακών συσκευών, 
τη φροντίδα γιατη βασική συντήρηση μηχανημάτων, 
τη μέριμνα για την ικανοποιητική λειτουργία του Η/Υ 
από πλευράς λογισμικού με συνεχή έλεγχο απόδοσης, 
την παρακολούθηση, βελτίωση και ενημέρωση με νέες 
εκδόσεις του λειτουργικού συστήματος και των βοηθητι¬ 
κών του προγραμμάτων, 

την παροχή στα στελέχη των διοικητικών υπηρεσιών κά¬ 
θε δυνατής βοήθειας στην προσπάθειά τους να εγκατα- 
στήσουν τοπικές εφαρμογές στους περιφερειακούς 
σταθμούς εργασίας τους (π.χ. επεξεργασία κειμένων, ορ¬ 
γάνωση αρχείων, επεξεργασία πινάκων κ.λπ.) και την εξα¬ 
σφάλιση της συμβατότητας των εφαρμογών αυτών με τα 
κεντρικά πληροφοριακά συστήματα, 
τη διασφάλιση της συντήρησης του εξοπλισμού με βά¬ 
ση τις υπάρχουσες συμβάσεις. 

την ενημέρωση και εκπαίδευση των χρηστών των διοι¬ 
κητικών υπηρεσιών του Ιδρύματος σε θέματα πληροφο¬ 
ρικής, 

τη μέριμνα γιατη συγκέντρωση, ταξινόμηση και ανάλυ¬ 
ση στατιστικών στοιχείων σχετικά με τους σπουδαστές, 
το πάσης φύσεως προσωπικό, τα οικονομικά μεγέθη, τον 
εξοπλισμό και τα ερευνητικά προγράμματα του Ιδρύμα¬ 
τος, την συστηματική συλλογή των στοιχείων αυτών σε 
συνεργασία με τις καθ’ ύλην αρμόδιες υπηρεσίες και την 
συγκρότηση και ενημέρωση αρχείου στατιστικών στοιχεί¬ 
ων, 

τη μέριμνα για τη μελέτη και υπόδειξη μέτρων για την 
απλούστευση γραφειοκρατικών τύπων και διαδικασιών 
(τυποποίηση εγγράφων, τρόπος επικοινωνίας και πληρο¬ 
φόρησης, εισαγωγή μέσων σύγχρονης τεχνολογίας 
κ.λπ.) και παρακολούθησης εφαρμογής των μέτρων αυ¬ 
τών, 

τη μέριμνα για την κατάρτιση μελετών και εισηγήσεων 
καθιέρωσης προσφορότερων μεθόδων εργασίας για τα¬ 
χύτερη διεκπεραίωση των διοικητικών θεμάτων, 
τη μέριμνα για την ανάπτυξη και εφαρμογή από τις κατ’ 
αντικείμενο αρμόδιες υπηρεσίες σύγχρονων τεχνικών με¬ 
θόδων, την υπόδειξη τρόπων για την εκκαθάριση και μι- 
κροφωτογράφηση του αρχείου του Ιδρύματος, 
τη μελέτη των χρησιμοποιούμενων εντύπων, την υπό¬ 
δειξη και εισήγηση τρόπων για τη βελτίωση και την τυπο¬ 
ποίησή τους, 

τη μέριμνα για το σχεδίασμά και υλοποίηση όλων των 
απαραίτητων βάσεων πληροφοριών και την παροχή εξυ¬ 
πηρέτησης προς τις διοικητικές υπηρεσίες, 
την καταγραφή των αναγκών όλων των φορέων του 
Ιδρύματος για πληροφορία και τη μέριμνα για την ικανο¬ 
ποίησή τους με πρόσβαση σε άλλες βάσεις δεδομένων 
εσωτερικού και εξωτερικού μέσω των υπαρχόντων δι¬ 
κτύων, 

την υποστήριξη των χρηστών (διοικητικές υπηρεσίες, 
εκπαιδευτικό προσωπικό, προσωπικό ερευνητικών προ¬ 
γραμμάτων, σπουδαστές) στην αναζήτηση καιπρόσβαση 
σε διεθνείς βάσεις δεδομένων, 
τη μέριμνα για την τυποποίηση της πληροφορίας προ- 
κειμένου να καθίσταται συμβατή σε ετερογενή περιβάλ¬ 
λοντα εργασίας, 

την υποβολή προτάσεων για την αξιολόγηση της απο- 
τελεσματικότητας των κάθε είδους μηχανογραφικών 
προγραμμάτων για την επίτευξη συγκεκριμένων στό¬ 
χων. 

ββ) Τμήμα Μελετών - Κατασκευών, στην αρμοδιότητα 
του οποίου υπάγονται άλατα θέματα που έχουν σχέση με: 

τη σύνταξη ή ανάθεση εκπόνησης τεχνικών και οικονο¬ 
μικών μελετών για κατασκευές και επισκευές έργων, 
τη δημοπράτηση έργων ή μελετών, την κατάρτιση των 
απαιτούμενων τευχών και συμβάσεων, 
την επίβλεψη έργων ή μελετών που ανατέθηκαν ύστερα 
από διαγωνισμό ή με απ’ ευθείας ανάθεση, σύμφωνα με 
την ισχύουσα κάθε φορά νομοθεσία, 
τη σύνταξη και τον έλεγχο των επιμετρήσεων, πρωτο¬ 
κόλλων αφανών εργασιών, λογαριασμών, Πρωτοκόλλου 
Κανονισμού Νέων Τιμών Μονάδος Εργασιών Συγκριτικών 
Πινάκων, Πρωτοκόλλων παραλαβής έργων ή μελετών 
σύμφωνα με όσα ορίζει η σχετική με τα δημόσια έργα νο¬ 
μοθεσία, 

τη σύνταξη κτιριολογικών προγραμμάτων και τη μέρι¬ 
μνα για την έγκριση και την υλοποίησή τους, 
τη διενέργεια αυτοψιών και την σύνταξη γνωματεύσεων 
και εκθέσεων για τεχνικά θέματα, 
τον καθορισμό των τεχνικών προδιαγραφών για την 
προμήθεια υλικού και μηχανημάτων για τις κατασκευές 
και επισκευές, 

την τήρηση της αλληλογραφίας και του αρχείου για τα 
θέματα αρμοδιότητας του Τμήματος. 

την υποβολή προτάσεων χωροταξικού σχεδιασμού των 
υπηρεσιών του ιδρύματος. 

γγ) Τμήμα Συντήρησης, στην αρμοδιότητα του οποίου 
υπάγονται όλα τα θέματα που έχουν σχέση με: 

τη συνεχή επιθεώρηση των κτιριακών, ηλεκτρολογι- 
κών, μηχανολογικών, υδραυλικών εγκαταστάσεων, του 
τηλεφωνικού δικτύου και των κλιματιστικών εγκαταστά¬ 
σεων και η συντήρησή του από το μόνιμο τεχνικό προσω¬ 
πικό, 

τη σύνταξη τεχνικών μελετών για τις απαιτούμενες ερ¬ 
γασίες συντήρησης και επισκευής που ξεπερνούν τις δυ¬ 
νατότητες του τεχνικού προσωπικού και την εισήγηση για 
ανάθεση των εργασιών αυτών σε ιδιώτες σύμφωνα με 
όσα ορίζει η νομοθεσία για τα δημόσια έργα, 
τη σύνταξη προδιαγραφών και τη μέριμνα για την προ¬ 
μήθεια του αναγκαίου για την συντήρηση των εγκαταστά¬ 
σεων υλικού, ανταλλακτικών και εργαλείων, 
την τήρηση αποθήκης υλικού συντήρησης, ανταλλακτι¬ 
κών και εργαλείων, 

την ευθύνη για την κατάρτιση, έγκριση και επίβλεψη 
εφαρμογής προγραμμάτων ετήσιας συντήρησης των κτι¬ 
ρίων και των λοιπών εγκαταστάσεων του Τ.Ε.Ι., 
τη μέριμνα για την πυρασφάλεια των εγκαταστάσεων 
του Τ.Ε.Ι., 

τη μέριμνα για την εκτέλεση έργων συντήρησης και 
ανάπτυξης του πρασίνου, 

την τήρηση της αλληλογραφίας και του αρχείου για θέ¬ 
ματα αρμοδιότητας του Τμήματος. 


Άρθρο 5 

Αυτοτελές Τμήμα Δημοσίων και Διεθνών Σχέσεων 

Στην αρμοδιότητα του αυτοτελούς τμήματος Δημοσίων 
και Διεθνών Σχέσεων υπάγονται όλα τα θέματα που έχουν 
σχέση με: 

την καλλιέργεια, ανάπτυξη και οργάνωση των δημοσίων 
σχέσεωντου Τ.Ε.Ι., 

τη μέριμνα για τον προγραμματισμό και την οργάνωση 
της προβολής στη δημοσιότητα της εκπαιδευτικής, ερευ¬ 
νητικής και λοιπής δραστηριότητας του Τ.Ε.Ι., 
τη μέριμνα για την οργάνωση και διεξαγωγή διαλέξεων, 
συνεδρίων, τελετών, εορτών, λοιπών πολιτιστικών εκδη¬ 
λώσεων και την τήρηση της σχετικής εθιμοτυπίας, 
την παρακολούθηση του τύπου και των λοιπών Μέσων 
Μαζικής Ενημέρωσης σε θέματα που αφορούν το Τ.Ε.Ι. 
και την επιμέλεια των ανακοινώσεων και απαντήσεων σε 
δημοσιεύματα, 

τη μέριμνα για τον προγραμματισμό και την οργάνωση 
της προβολής του Τ.Ε.Ι. στο εξωτερικό, ιδίως με την έκ¬ 
δοση ειδικών πληροφοριακών εντύπων, 
τη μέριμνα για την υπογραφή και υλοποίηση συμφω¬ 
νιών με ξένα ιδρύματα, τη συγκέντρωση και διανομή προ¬ 
γραμμάτων επιστημονικών ανταλλαγών, καθώς και προ¬ 
γραμμάτων της Ευρωπαϊκής Ένωσης και άλλων διεθνών 
Οργανισμών, 

την παροχή πληροφοριών σε όλους τους ενδιαφερομέ¬ 
νους σχετικά με Ιδρύματα Τριτοβάθμιας Εκπαίδευσης 
των χωρών Μελών της Ευρωπαϊκής Ένωσης και η ενημέ¬ 
ρωση όλωντων μελών του Τ.Ε.Ι. για τις δυνατότητες που 
παρέχουν τα διάφορα προγράμματα της Ευρωπαϊκής 
Ένωσης, 

τη μέριμνα για την οργάνωση της υποδοχής και παρα¬ 
μονής των αλλοδαπών επιστημόνων που προσκαλούνται 
από το Ίδρυμα, 

την τήρηση της ξενόγλωσσης αλληλογραφίας, τη διε¬ 
νέργεια των απαιτούμενων μεταφράσεων και την κάλυψη 
της διερμηνείας. 

Άρθρο 6 

Αυτοτελές Τμήμα Εκδόσεων και Βιβλιοθήκης 

Στις αρμοδιότητες του τμήματος υπάγονται όλα τα θέ¬ 
ματα που έχουν σχέση με: 

τη μορφοποίηση, εκτύπωση, αποθήκευση και διακίνηση 
των διδακτικών συγγραμμάτων και ση μειώσεων του Τ. Ε. I., 
την παραλαβή, αποθήκευση και διακίνηση των βιβλίων 
του εμπορίου προς τους σπουδαστές, 
τη μορφοποίηση και έκδοση του πάσης φύσεως έντυ¬ 
που υλικού του Τ.Ε.Ι. ήτοι οδηγού σπουδών, υλικού δια¬ 
φήμισης των διαφόρων εκδηλώσεων, ημερίδων, σεμινα¬ 
ρίων, επιστημονικών διαλέξεων, προσκλήσεων καθώς και 
των πορισμάτων των εκδηλώσεων αυτών, με την προϋπό¬ 
θεση ότι για την πραγματοποίησή τους θα υπάρχει έγκρι¬ 
ση από το συμβούλιο του Τ.Ε.Ι., 
τη μαζική αναπαραγωγή εγγράφων των διοικητικών 
υπηρεσιών του Τ.Ε.Ι. και την εκτύπωση των εντύπων που 
είναι αναγκαία για την λειτουργία τους. Επίσης με την 
εκτύπωση των εντύπων των χορηγούμενων πτυχίων και 
κάθε άλλο θέμα που από τη φύση του ανάγεται στην αρ¬ 
μοδιότητα του Τμήματος, 

τηνοργάνωση καιλειτουργία κεντρικής βιβλιοθήκης και 
τον συντονισμό λειτουργίας των βιβλιοθηκών κάθε τμή¬ 
ματος σπουδών, 

την οργάνωση και λειτουργία του κεντρικού αναγνω¬ 
στηρίου και δανειστικού τμήματος για τους σπουδαστές 
και τους εργαζόμενους του Τ.Ε.Ι., 
τον εμπλουτισμό της βιβλιοθήκης με βιβλία, περιοδικά, 
μελέτες επιστημονικές επετηρίδες και κάθε φύσης υλικό, 
οπτικοακουστικά συστήματα και γενικότερα με κάθε φύ¬ 
σης εξοπλισμό που επιβάλλεται από διεθνή πρότυπα, 
τη μέριμνα για την ταξινόμηση και τεκμηρίωση του υλι¬ 
κού των βιβλιοθηκών του Τ.Ε.Ι. σύμφωνα με τα διεθνώς 
καθιερωμένα συστήματα, 

την αξιολόγηση, κατάρτιση και υλοποίηση προγράμμα¬ 
τος προμήθειας βιβλίων και άλλου υλικού για τον εμπλου¬ 
τισμό της κεντρικής βιβλιοθήκης και των βιβλιοθηκώντων 
τμημάτων σπουδών, 

τη μέριμνα για την σύνδεση της βιβλιοθήκης (μέσω προ¬ 
γραμμάτων πληροφορικής) με άλλες βιβλιοθήκες της χώ¬ 
ρας αλλά και άλλων χωρών. 

Άρθρο 7 

Αυτοτελές Τμήμα Ερευνητικών Προγραμμάτων 

Στην αρμοδιότητα του Τμήματος υπάγονται άλατα θέ¬ 
ματα που έχουν σχέση με τη διοικητική υποστήριξη της 
ερευνητικής δραστηριότητας των αποφάσεων της επι¬ 
τροπής ερευνών και ιδίως: 

τη μέριμναγιατηνπαρακολούθησητηςλογιστικής καιδια- 
χειριστικής κίνησηςτου ειδικού λογαριασμού καθώς και την 
πληρωμή των δαπανών, σύμφωνα με τις κείμενες διατάξεις, 
τη γραμματειακή στήριξη της επιτροπής, 
τη μέριμνα για την εκτέλεση των αποφάσεων της επι¬ 
τροπής, 

τη μελέτη και επεξεργασία των κατευθύνσεων που προ¬ 
διαγράφει η επιτροπή και η υποβολή στην επιτροπή προ¬ 
τάσεων για νέες κατευθύνσεις. 

Άρθρο 8 

Αυτοτελές Τμήμα Περίθαλψης και Κοινωνικής Μέριμνας 

Στην αρμοδιότητα του Τμήματος αυτού υπάγονται όλα 
τα θέματα που έχουν σχέση με: 

την παροχή πρωτοβάθμιας υγειονομικής φροντίδας και 
περίθαλψης στους σπουδαστές και το πάσης φύσεως 
προσωπικό του Ιδρύματος. 

τον έλεγχο και θεώρηση των βιβλιαρίων ιατροφαρμα¬ 
κευτικής περίθαλψης και τον κατ’ οίκο έλεγχο των ασθε- 
νούντων υπαλλήλων και εκπαιδευτικών σύμφωνα με την 
ισχύουσα νομοθεσία. 

την άσκηση υγειονομικού ελέγχου στο εστιατόριο και 
το κυλικείο του Ιδρύματος σε συνεργασία με την αρμόδια 
υπηρεσία της Νομαρχίας. 

την τήρηση βιβλίου κινήσεως των σπουδαστών και του 
προσωπικού, τη διακίνηση της σχετικής αλληλογραφίας 
και την εισήγηση μέτρων προς την Διεύθυνση του Ιδρύ¬ 
ματος για την προαγωγή και διασφάλιση της υγείας των 
σπουδαστών και των εργαζομένων και την υγιεινή των χώ¬ 
ρων του Ιδρύματος. 

τη μέριμνα για την προμήθεια του αναγκαίου φαρμα¬ 
κευτικού υλικού και οργάνων, 
την παροχή των πρώτων βοηθειών, 
την άσκηση πρόληψης για τη διατήρηση, βελτίωση και 
προαγωγή της υγείας των σπουδαστών με την υγειονομι¬ 
κή διαφώτιση, την υγιεινή του περιβάλλοντος του Ιδρύ¬ 
ματος, την υγιεινοδιαιτητική αγωγή, τον οικογενειακό 
προγραμματισμό, την αντισύλληψη, τα ναρκωτικά, τον 
αλκοολισμό και ψυχοκοινωνική έρευνα. 


τη συνεργασία με όλους τους φορείς μέσα στην κοινό¬ 
τητα θέματα Κοινωνικής Μέριμνας. 

Όσες από τις αρμοδιότητες αυτές αναφέρονται στη 
Σπουδαστική Αέσχη μεταφέρονται σ’ αυτή αυτοδίκαια με¬ 
τά την λειτουργία της. 

Άρθρο 9 

Παράρτημα Δράμας 

1. Το Παράρτημα Δράμας συγκροτείται από τις ακό¬ 
λουθες μονάδες: 

α) Γραμματεία Παραρτήματος 

β) Αυτοτελές Γ ραφείο Εκδόσεων και Βιβλιοθήκης 

γ) Αυτοτελές Γ ραφείο Συντήρησης 

2. Οι αρμοδιότητες του Παραρτήματος κατανέμονται 
στις οργανικές του μονάδες ως εξής: 

αα) Γ ραμματεία Παραρτήματος 
Η Γ ραμματεία του Παραρτήματος παρέχει διοικητική 
και γραμματειακή υποστήριξη για όλα τα θέματα που 
εμπίπτουν στις αρμοδιότητες του Παραρτήματος και 
αντιστοιχεί από άποψη διοικητικής ιεραρχίας με Τμήμα. Η 
Γ ραμματεία αυτή υπάγεται ιεραρχικά στο Γ ενικό Γ ραμ- 
ματέατου Τ.Ε.Ι. 

ββ) Αυτοτελές Γ ραφείο Εκδόσεων και Βιβλιοθήκης 
Οι αρμοδιότητες του αυτοτελούς Γ ραφείου Εκδόσεων 
και Βιβλιοθήκης είναι ίδιες με αυτές που αναφέρονται 
στην αντίστοιχη οργανική μονάδα του Τ.Ε.Ι. Καβάλας, 
γγ) Αυτοτελές Γ ραφείο Συντήρησης 
Οι αρμοδιότητες του αυτοτελούς Γ ραφείου Συντήρη¬ 
σης του Παραρτήματος Δράμας είναι ίδιες με αυτές που 
αναφέρονται στην αντίστοιχη οργανική μονάδα τους ΤΕΙ 
Καβάλας. 

Άρθρο 10 

Γ ραμματεία Προέδρου - Αντιπροέδρου - 

Γενικού Γραμματέα 

Στην αρμοδιότητα της Γραμματείας Προέδρου, Αντι¬ 
προέδρου και Γενικού Γραμματέα, που αντιστοιχεί από 
άποψη διοικητικής ιεραρχίας με Τμήμα, υπάγονται άλατα 
θέματα που έχουν σχέση με τη Γραμματειακή υποστήρι¬ 
ξη στα όργανα αυτά. Η Γ ραμματεία αυτή υπάγεται ιεραρ¬ 
χικά απ’ ευθείας στον Πρόεδρο του Τ.Ε.Ι. 

Άρθρο 11 

Γ ραμματεία Σχολής 

Στην αρμοδιότητα της Γραμματείας κάθε Σχολής υπάγο¬ 
νται όλα τα θέματα που έχουν σχέση με τη διεξαγωγή της 
αλληλογραφίας, την τήρηση πρωτοκόλλου και αρχείου, 
την τήρηση πρακτικώντων συνεδριάσεων του Συμβουλίου 
της Σχολήςτη μέριμνα για το συντονισμό των Γ ραμματειών 
των Τμημάτων για τα κοινά θέματα, και γενικά τη διοικητική 
και γραμματειακή υποστήριξη της Σχολής. 

Οι Γραμματείες των Σχολών αντιστοιχούν από άποψη 
διοικητικής ιεραρχίας με τμήματα και υπάγονται απ’ ευ¬ 
θείας στο Γενικό Γραμματέα του Τ.Ε.Ι. 

Άρθρο 12 

Γ ραμματεία Τ μήματος 

Στην αρμοδιότητα της Γραμματείας κάθε Τμήματος 
υπάγονται όλα τα θέματα που έχουν σχέση με τη διεξαγω¬ 
γή της αλληλογραφίας, τη τήρηση πρωτοκόλλου και αρ¬ 
χείου του Τ μήματος, την τήρηση των πρακτικών των συλ¬ 
λογικών οργάνων του Τμήματος, την εκτέλεση των απο- 
φάσεών τους και την παροχή νομικής στήριξης στα 

όργανα διοίκησης του Τμήματος, την κατάρτιση και τήρη¬ 
ση των μητρώων και των ατομικών φακέλων των σπουδα¬ 
στών, την παρακολούθηση της σπουδαστικής τους κατά¬ 
στασης (καταχώρηση βαθμολογίας κ.λπ.), τη χορήγηση 
βεβαιώσεων, πιστοποιητικών και άλλων τίτλων σπουδών 
στους σπουδαστές, ορκωμοσίες, φοιτητικά δάνεια, υπο¬ 
τροφίες, φοιτητικές ταυτότητες κ.λπ. και γενικά τη διοικη¬ 
τική και γραμματειακή υποστήριξη του Τμήματος. 

Οι Γραμματείες των Τμημάτων αντιστοιχούν από άποψη 
διοικητικής ιεραρχίας με Τμήματα και υπάγονται απ’ ευ¬ 
θείας στο Γενικό Γραμματέατου Τ.Ε.Ι. 

ΜΕΡΟΣ ΔΕΥΤΕΡΟ 

ΠΡΟΣΩΠΙΚΟ 

ΚΕΦΑΛΑΙΟ Α' 

ΘΕΣΕΙΣ ΠΡΟΣΩΠΙΚΟΥ ΜΕ ΘΗΤΕΙΑ 

Άρθρο 13 

Γ ενικός Γ ραμματέας 

Η μία (1) θέση Γ ενικού Γ ραμματέα με βαθμό 2ο διέπεται 
από τις διατάξεις των άρθρων 22 παρ. 3 του Ν. 1404/1983 
(Α' 173), 71 παρ. 2του Ν. 1566/85 (Α' 167), του άρθρου 14 
της Ε5/1585/20.3.1984 απόφασης του Υπουργού Εθνικής 
Παιδείας και Θρησκευμάτων (Β' 191) και της Ε5/138/ 
20.1.1999 απόφασης του ίδιου Υπουργού (Β' 60), όπως 
ισχύουν κάθε φορά. 

ΚΕΦΑΛΑΙΟ Β' 

ΜΟΝΙΜΟ ΠΡΟΣΩΠΙΚΟ 

Άρθρο 14 

Κατηγορίες και κλάδοι προσωπικού 

Α. Οι κατηγορίες και οι κλάδοι κατά κατηγορία των μό¬ 
νιμων υπαλλήλων του Τεχνολογικού Εκπαιδευτικού Ιδρύ¬ 
ματος (Τ.Ε.Ι.) Καβάλας ορίζονται ως εξής: 

1. Κατηγορία Πανεπιστημιακής Εκπαίδευσης (Π.Ε.): 
Κλάδοι 

α) Π.Ε. Διοικητικού Οικονομικού, 
β) Π.Ε. Πολιτικών Μηχανικών, 
γ) Π.Ε. Αρχιτεκτόνων Μηχανικών, 
δ) Π.Ε. Πληροφορικής, 
ε) Π.Ε. Επικοινωνίας και Μ.Μ.Ε. 

2. Κατηγορία Τεχνολογικής Εκπαίδευσης (Τ.Ε.): Κλάδοι 
α) Τ.Ε. Διοικητικού Λογιστικού, 

β) Τ.Ε. Τεχνολογικών Εφαρμογών, 

γ) Τ.Ε. Νοσηλευτικής, 

δ) Τ.Ε. Πληροφορικής, 

ε) Τ.Ε. Βιβλιοθηκονομίας, 

στ) Τ.Ε. Ανθοκομίας, 

ζ) Τ.Ε. Κοινωνικής Εργασίας 

3. Κατηγορία Δευτεροβάθμιας Εκπαίδευσης (Δ.Ε.): 
Κλάδοι 

α) Δ.Ε. Διοικητικών Γραμματέων, 
β) Δ.Ε. Τεχνικός διαφόρων Ειδικοτήτων, 
γ) Δ.Ε. Τηλεφωνητών, 
δ) Δ.Ε. Ανθοκομίας Κηπουρικής 

4. Κατηγορία Υποχρεωτικής Εκπαίδευσης (Υ.Ε.) Κλάδοι 
α) Υ.Ε. Βοηθητικού προσωπικού, 

β) Υ.Ε. Προσωπικού Καθαριότητας, 
γ) Υ.Ε. Φυλάκων - Νυκτοφυλάκων 

Άρθρο 15 

Διάκριση θέσεων κατά κατηγορίες και κλάδους 
1. Οι θέσεις των μονίμων υπαλλήλων του Τεχνολογικού 


Εκπαιδευτικού Ιδρύματος (Τ.Ε.Ι.) Καβάλας κατανέμονται 
κατά κατηγορίες και κλάδους, και διαβαθμίζονται ως εξής: 
Α' Κατηγορία Πανεπιστημιακής Εκπαίδευσης (ΠΕ) 
α) Κλάδος ΠΕ Διοικητικός - Οικονομικός: Δέκα έξι (16) 
θέσεις με βαθμό Δ'-Α' και μία (1) προσωρινή με βαθμό Δ'-Α' 
β) Κλάδος Π.Ε. Πολιτικών Μηχανικών: Δύο (2) θέσεις με 
βαθμό Δ'-Α' 

γ) Κλάδος Π.Ε. Πληροφορικής: Πέντε (5) θέσεις με βαθ¬ 
μό Δ'-Α' 

δ) Κλάδος Π.Ε. Αρχιτεκτόνων Μηχανικών: Μία (1) θέση 
με βαθμό Δ'-Α' 

ε) Κλάδος Π.Ε. Επικοινωνίας και Μ.Μ.Ε.: Δύο (2) θέσεις 
με βαθμό Δ'-Α' 

στ) Κλάδος Π.Ε. Ιατρών: Μία (1) θέση με βαθμό Δ'-Α' 

Β' Κατηγορία Τεχνολογικής Εκπαίδευσης (ΤΕ) 
α) Κλάδος ΤΕ Διοικητικός - Λογιστικός: Είκοσι μία (21) 
θέσεις και μία προσωρινή με βαθμό Δ'-Α' 
β) Κλάδος ΤΕ Τεχνολογικών Εφαρμογών: Οκτώ (8) θέ¬ 
σεις και δύο (2) προσωρινές με βαθμό Δ'-Α' 
γ) Κλάδος Τ.Ε. Νοσηλευτικής: Τρεις (3) θέσεις με βαθ¬ 
μό Δ'-Α' 

δ) Κλάδος Τ.Ε. Πληροφορικής: Επτά (7) θέσεις με βαθ¬ 
μό Δ'-Α' 

ε) Κλάδος Τ.Ε. Βιβλιοθηκονόμων: πέντε (5) θέσεις και 2 
(δύο) προσωρινές με βαθμό Δ'-Α' 
στ) Κλάδος Τ.Ε. Ανθοκομίας: Δύο (2) θέσεις με βαθμό 

Δ'-Α' 

ζ) Κλάδος Τ.Ε. Κοινωνικής Εργασίας: Δύο (2) θέσεις με 
βαθμό Δ'-Α' 

Γ Κατηγορία Δευτεροβάθμιας Εκπαίδευσης. (ΔΕ) 
α) Κλάδος Δ.Ε. Διοικητικών Γραμματέων: οκτώ (8) θέ¬ 
σεις και 8 προσωρινές με βαθμό Δ'-Α' 
β) Κλάδος Δ.Ε. Τεχνικός (διαφόρων ειδικοτήτων): Τέσ¬ 
σερις (4) θέσεις με βαθμό Δ'-Α' 
γ) Κλάδος Δ.Ε. Τηλεφωνητών: Μία (1) θέση με βαθμό Δ'-Α' 
δ) Κλάδος Δ.Ε. Ανθοκομίας - Κηπουρικής: Μία (1) θέση 
με βαθμό Δ'-Α 

Δ' Κατηγορία Υποχρεωτικής Εκπαίδευσης (ΥΕ) 
α) Κλάδος ΥΕ Βοηθητικού Προσωπικού: Πέντε (5) θέ¬ 
σεις και μία (1) προσωρινή με βαθμό Ε'-Β' 
β) Κλάδος Υ.Ε. Προσωπικού Καθαριότητας: Έξι (6) θέ¬ 
σεις και δύο (2) προσωρινές με βαθμό Ε'-Β' 
γ) Κλάδος Υ.Ε. Φυλάκων - Νυκτοφυλάκων: Τρεις (3) θέ¬ 
σεις με βαθμό Ε'-Β' 

2. Πέραν των ως άνω διαβαθμιζομένων θέσεων, δια¬ 
βαθμίζονται στο βαθμό του Διευθυντή οι ακόλουθες θέ¬ 
σεις εκτός βαθμολογικής κλίμακας, ως εξής: 

α) Μία (1) θέση των κλάδων ΠΕ Διοικητικού - Οικονομι¬ 
κού ή ΠΕ Επικοινωνίας και Μ.Μ.Ε. ή ΤΕ Διοικητικού - Λογι¬ 
στικού. 

β) Μία (1) θέση των κλάδων ΠΕ Πληροφορικής ή ΠΕ Αρ¬ 
χιτεκτόνων Μηχανικών ή ΠΕ Πολιτικών Μηχανικών ή ΤΕ 
Πληροφορικής ή ΤΕ Τεχνολογικών Εφαρμογών. 

Άρθρο 16 

Προσόντα Διορισμού 

Προσόντα διορισμού σε θέσεις μόνιμου προσωπικού 
του προηγούμενου άρθρου είναιτα κατά περίπτωση προ- 
βλεπόμενα από το Π.Δ. 50/2001 "Καθορισμός των προσό¬ 
ντων διορισμού σε θέσεις φορέων του δημοσίου τομέα" 
(ΦΕΚ39 Α'). 

Άρθρο 17 

Προσωπικό Ιδιωτικού Δικαίου 

Οι θέσεις προσωπικού Ιδιωτικού Δικαίου κατανέμονται 
ως εξής: 

Α. Οργανικές θέσεις Ιδιωτικού Δικαίου Αορίστου χρόνου 

Κλάδος Υ.Ε. Προσωπικού Καθαριότητας: Μία (1) θέση 

Κλάδος Υ.Ε. Εργατών: Μία (1) θέση 

Κλάδος Υ.Ε. Οδηγών Τεχνικών Συντήρησης: Μία (1) θέση 

Β. Προσωρινές θέσεις Ιδιωτικού Δικαίου Αορίστου Χρόνου 

α) Κατηγορία Πανεπιστημιακής Εκπαίδευσης Π.Ε. 

Κλάδος Π.Ε. Αρχιτεκτόνων: Μία (1) θέση 

Κλάδος Π.Ε. Πληροφορικής: Μία (1) θέση 

Κλάδος Π.Ε. Ηλεκτρολόγων Μηχανικών: Δύο (2) θέσεις 

Κλάδος Π.Ε. Διοικητικού - Οικονομικού: Δύο (2) θέσεις 

β) Κατηγορία Τριτοβάθμιας Εκπαίδευσης Τ.Ε. 

Κλάδος Τ.Ε. Διοικητικού - Λογιστικού: Τρεις (3) θέσεις 
Κλάδος Τ.Ε. Διοίκησης Γεωργικών Εκμεταλλεύσεων: 
Μία (1) θέση 

γ) Κατηγορία Δευτεροβάθμιας Εκπαίδευσης Δ.Ε. 
Κλάδος Δ.Ε. Διοικητικού - Λογιστικού: Μία (1) θέση 
δ) Κατηγορία Υποχρεωτικής Εκπαίδευσης Υ.Ε. 

Κλάδος Υ.Ε. Προσωπικού Καθαριότητας: Δύο (2) θέσεις 
Κλάδος Υ.Ε. Βοηθητικού Προσωπικού: Τέσσερις (4) θέσεις 

Άρθρο 18 

Προϊστάμενοι Οργανικών Μονάδων 

Οι Προϊστάμενοι των οργανικών διοικητικών μονάδων 
ορίζονται σύμφωνα με τις διατάξεις του Κεφαλαίου Δ', 
άρθρα 80 και επόμενα του Ν. 2683/1999 (ΦΕΚ 19 Α'). 

Άρθρο 19 

Προϊστάμενοι Διευθύνσεων 

1. Της Διεύθυνσης Διοικητικού - Οικονομικού προΐστα- 
ται υπάλληλος του Κλάδου ΠΕΔιοικητικού Οικονομικού ή 
ΠΕ Επικοινωνίας και Μ.Μ.Ε. εφ’ όσον δεν υπάρχει υπάλ¬ 
ληλος των κλάδων αυτών υπάλληλος του κλάδου ΤΕ Διοι¬ 
κητικού - Λογιστικού. 

2. Της Διεύθυνσης Πληροφορικής και Τεχνικών Υπηρε¬ 
σιών πρόΐσταται υπάλληλος του κλάδου ΠΕ Πληροφορι¬ 
κής ή ΠΕ Πολιτικών Μηχανικών ή ΠΕ Αρχιτεκτόνων Μηχα¬ 
νικών και εφ’ όσον δεν υπάρχει υπάλληλος των κλάδων 
αυτών υπάλληλος του κλάδου ΤΕ Πληροφορικής ή Τ.Ε. 
Τεχνολογικών Εφαρμογών. 

Άρθρο 20 

Προϊστάμενοι Τμημάτων 

1. Στα Τμήματα της Διεύθυνσης Διοικητικού - Οικονομι¬ 
κού, των Γραμματειών των Σχολών, των Γραμματειών των 
Τ μημάτων, της Γ ραμματείας Προέδρου - Αντιπροέδρου - Γ ε¬ 
νικού Γραμματέα, και του αυτοτελούς Τμήματος Ερευνητι¬ 
κών Προγραμμάτωνπροίστανται υπάλληλοιτων κλάδων ΠΕ 
Διοικητικού Οικονομικού, ή ΤΕ Διοικητικού Λογιστικού. 

2. Του Τμήματος Πληροφορικής της Διεύθυνσης Πλη¬ 
ροφορικής και Τεχνικών Υπηρεσιών προστάται υπάλλη¬ 
λος του κλάδου Π.Ε. Πληροφορικής ή Τ.Ε. Πληροφορικής 
και των Τμημάτων Μελετών - Κατασκευών και Συντήρησης 
της ίδιας Διεύθυνσης καθώς και του αυτοτελούς Γ ραφεί¬ 
ου Συντήρησης του Παραρτήματος Δράμας προΐστανται 
υπάλληλοιτων κλάδων ΠΕ Πολιτικών Μηχανικών ή ΠΕ Αρ¬ 
χιτεκτόνων Μηχανικών ή ΤΕ Τεχνολογικών Εφαρμογών. 

3. Του αυτοτελούς Τμήματος Δημοσίων και Διεθνών 
Σχέσεων πρόΐσταται υπάλληλος των κλάδων Π.Ε. Επικοι¬ 
νωνίας και Μ.Μ.Ε. εφ’ όσον δεν υπάρχει υπάλληλος των 


κλάδων αυτών υπάλληλος των κλάδων ΠΕ Διοικητικού - 
Οικονομικού ή ΤΕ Διοικητικού - Λογιστικού. 

4. Του αυτοτελούς Τμήματος Εκδόσεων και Βιβλιοθή¬ 
κης καθώς και του αυτοτελούς Γ ραφείου Εκδόσεων και 
Βιβλιοθήκης του Παραρτήματος Δράμας, πρόΐσταται 
υπάλληλος του κλάδου ΤΕ Βιβλιοθηκονομίας. 

5. Του αυτελούς Τμήματος Περίθαλψης και Κοινωνικής 
Μέριμνας πρόΐσταται υπάλληλος του κλάδου ΤΕ Νοση¬ 
λευτικής ή ΤΕ Κοινωνικής Εργασίας. 

Άρθρο 21 

Αναπλήρωση Προϊστάμενων 

Η αναπλήρωση προϊστάμενων των οργανικών υπηρε¬ 
σιακών μονάδων όταν απουσιάζουν, κωλύονται ή δεν 
υπάρχουν, γίνεται σύμφωνα με τις διατάξεις του άρθρου 
97του Ν. 2683/1999 (ΦΕΚ 19 Α') και του άρθρου 29παρ. 2 
του Ν. 2738/1999 (ΦΕΚ 180 Α'). 

ΜΕΡΟΣ ΤΡΙΤΟ 

ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 

Άρθρο 22 

Κατάργηση προσωρινών θέσεων 

Οι προσωρινές θέσεις μονίμων και με σχέση ιδιωτικού 
δικαίου υπαλλήλων που υφίστανται κατά τη δημοσίευση 
του παρόντος καταργούνται, όταν κενωθούν με οποιοδή- 
ποτετρόπο. 

Άρθρο 23 

Κατάταξη προσωπικού 

1. Οι κατά τη δημοσίευση του διατάγματος αυτού υπη- 
ρετούντες μόνιμοι υπάλληλοι συμπεριλαμβανομένων και 
όσων υπηρετούν σε προσωρινές θέσεις κατατάσσονται 
αυτοδικαίως στους προβλεπόμενους από τον οργανισμό 
αυτό αντίστοιχους κλάδους. Ειδικά οι υπηρετούντες 
υπάλληλοιτων κλάδων ΔΕ Διοικητικού - Λογιστικού και ΔΕ 
Δακτυλογράφων - Στενογράφων κατατάσσονται στον 
κλάδο ΔΕ Διοικητικών Γραμματέων. 

2. Το προσωπικό που κατά τη δημοσίευση του διατάγ¬ 
ματος αυτού υπηρετεί σε προσωρινές θέσεις ιδιωτικού 
δικαίου αορίστου χρόνου παραμένει στις προσωρινές αυ¬ 
τές θέσεις της αντίστοιχης ειδικότητας. 

Άρθρο 24 

Καταργούμενες Διατάξεις 

Κάθε γενική ή ειδική διάταξη που αντίκειται ή ρυθμίζει 
διαφορετικάτα θέματα που διέπονται απότον Οργανισμό 
αυτό, καταργείται. 

Άρθρο 25 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 28 Νοεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΝΙΚΟΣΓΚΕΣΟΥΛΗΣ 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































